วอนนาวัน

วอนนาวัน () เป็นบอยแบนด์ของประเทศเกาหลีใต้ ซึ่งสมาชิกมาจากการแข่งขัน Produce 101 Season 2 ในปี 2017 เป็นรายการที่คัดเลือกเด็กฝึกจากหลายบริษัท จาก 101 คนให้เหลือแค่ 11 คน ซึ่งบริษัท CJ E&M ได้สังกัดไว้. และ 11 คนนั้นก็ได้มาเป็นสมาชิกวง Wanna One โดยมีสมาชิกทั้งหมด 11 คน ประกอบไปด้วย ยุน จีซอง, ฮา ซองอุน, ฮวัง มินฮยอน, อง ซองอู, คิม แจฮวาน, คัง แดเนียล, พัค จีฮุน, พัค อูจิน, แพ จินยอง, อี แดฮวี และไล ควานลิน ซึ่งได้เดบิวต์เมื่อวันที่ 7 สิงหาคม 2017 และจะโปรโมตไปจนถึงวันที่ 31 ธันวาคม 2018 เป็นเวลาทั้งสิ้น 1 ปี 6 เดือน โดยบริษัท YMC Entertainment และ CJ E&M เป็นต้นสังกัด โดยภายหลังในวันที่ 31 พฤษภาคม 2018 Swing Entertainment ได้ถูกจัดตั้งขึ้นเพื่อดูแลวอนนาวันโดยเฉพาะ

สมาชิก Wanna One นั้นมาจากรายการเซอไววัลที่มีชื่อว่า Produce 101 Season 2 ซึ่งออกอากาศทาง Mnet ตั้งแต่วันที่ 7 เมษายน จนถึงวันที่ 16 มิถุนายน 2017. ซึ่งเด็กฝึกทั้ง 101 นั่นมาจากหลากหลายบริษัท และ 11 คนสุดท้ายนั้น ก็มาจากผลการโหวตของผู้ชมทั้งสิ้น และการประกาศผลก็ได้ออกอากาศทางโทรทัศน์อีกด้วย

สมาชิกวง Wanna One ทั้งหมดนั้น เป็นเด็กฝึกของแต่ละค่ายที่แตกต่างกัน ซึ่งทุกคนมาร่วมรายการโปรดิวซ์ 101 ซีซัน 2 ซึ่งเป็นโปรเจ็กต์ที่จะค้นหาเด็กฝึกทั้ง 11 คนเพื่อที่จะได้เดบิวต์ในนามของวง Wanna One ซึ่งเป็นชื่อที่ได้รับการเลือกจากชื่อจำนวนมากที่ผู้ชมรายการร่วมกันเสนอชื่อเข้ามา โดยเด็กฝึกทุกคนนั้นต้องทำภารกิจที่ต้องแสดงบนเวทีในหัวข้อต่าง ๆ ที่ทางรายการจัดให้ แล้วทุกคนก็จะได้รับผลโหวตจากผู้ชมทั้งในห้องส่ง และทางเว็บไซต์ แล้วจึงนำคะแนนเหล่านั้นมาตัดสินว่าผู้ใดจะได้เข้ารอบไปจนถึงการเดบิวต์

ก่อนที่รายการนี้จะเกิดขึ้น สมาชิกบางคนก็ได้ทำกิจกรรมร่วมกับบริษัทต้นสังกัดอยู่ก่อนแล้ว เช่น พัค จีฮุน ที่เป็นนักแสดงเด็กและได้แสดงในซีรีส์เรื่อง Kimchi Cheese Smile และ The King & I. และเขายังได้ปรากฏตัวในรายการวาไรตี้หลายๆ รายการร่วมกับบอยแบนด์อื่น ๆ เช่น Bigbang และ SS501. ในปี 2012 ฮวัง มินฮยอนได้ เดบิวต์ในนามสมาชิกวง NU'EST และแต่งเพลงแนว Musical ของเขา เขายังได้ไปปรากฏตัวในรายการ Korea's Got Talent Season 2 ของเกาหลีอีกด้วย แต่ก็ถูกตัดออกในรอบ semi-final. ในปี 2014 ฮา ซองอุน ก็ได้เดบิวต์เป็นสมาชิกวง Hotshot ด้วย.

Wanna One ได้เซ็นสัญญาอย่างเป็นทางการกับบริษัท YMC Entertainment (บริษัทต้นสังกัดเดิมที่ได้ดูแลผู้ชนะจากซีซั่นแรกนั้นก็คือ I.O.I) แต่สิ่งที่แตกต่างกันก็คือ สมาชิก Wanna One จะไม่ได้กลับไปโปรโมตร่วมกับวงเดิม หรือมีกิจกรรมกับบริษัทเดิมของพวกเขา

คอนเสิร์ตส่งท้าย Produce 101 Season 2 ได้จัดขึ้นในวันที่ 1 และ 2 เดือน กรกฎาคม 2017 ที่ Olympic Hall ประเทศเกาหลีใต้. Wanna One ได้เดบิวต์อย่างเป็นทางการในงานที่มีชื่อว่า Wanna One Premier Show-Con ซึ่งจัดขึ้นที่ Gocheok Sky Dome ในวันที่ 7 สิงหาคม และได้ประกาศชื่ออัลบั้ม 1×1=1 (To Be One) ในวันที่ 8 สิงหาคม 2017 ซึ่งมีเพลงไตเติลอย่าง "Energetic" ซึ่งแต่งโดย ฮุย วง Pentagon และ FlowBlow, ซึ่งเนือร้องเขียนโดย ฮุย และ อูซอก วง Pentagon ด้วย. มิวสิควิดีโอทั้งสองจะถูกปล่อยออกมาสำหรับการเดบิวต์ของพวกเขา

วันที่ 7 ก.ค 2560 สมาชิกวง Wanna One ได้ประกาศชิ่อแฟนคลับชื่อว่า wannable ซึง่ประกอบไปด้วย wanna + Able มีความหมายว่า แฟนๆ สามารถบรรลุทุกสิ่งที่พวกเขาต้องการไปด้วยกัน

วันที่ 10 สิงหาคม 2560 เวลา 21.00 น. (23.00 น. ตามเวลาเกาหลี) ค่าย YMC ได้ปล่อย MV เพลง Burn It Up เพลงของวง WANNA ONE ในเวอร์ชัน Extended ออกมา ในวันที่ 13 พฤศจิกายน, Wanna One ได้ปล่อย re-packaged อัลบั้ม ในชื่อ 1-1=0 (Nothing Without You) ซึ่งมีเพลงไตเติลคือ "Beautiful" ซึ่งถ้ารวมยอดขายเข้ากับอัลบั้มแรกรวมกับอัลบั้ม re-packaged นี้นั้น Wanna One จะกลายเป็นวงแรกที่มียอดขายอัลบั้ม 1 ล้าน ก๊อปปี้สำหรับการเดบิวต์ของพวกเขา. ในงาน "2017 Mnet Asian Music Awards" Wanna One ได้รับรางวัล Best New Male Artist และ Best Male Group อีกด้วย. และ Billboard ได้เลือกพวกเขาให้เป็น Best New K-Pop Act ของปี 2017 อีกด้วย.

ยุน จีซอง ค่าย MMO Entertainment คอนเฟิร์มแผนการ เดบิวต์เป็นศิลปินเดี่ยวของ ยุน จีซองหลังจบสัญญากับ WannaOne โดยแพลนเปิดตัวเดือนกุมภาพันธ์ 2019

ฮา ซองอุน จะออกโซโล่ หลังหมดสัญญากับ WannaOne โดยจะทำงานในฐานะศิลปินเดี่ยว และสมาชิกวง HOTSHOT ควบคู่กัน ด้าน Star Crewต้นสังกัดซองอุน เผยว่าเรื่องการออกโซโล่ในเดือนกุมภาพันธ์นั้น ยังไม่มีการตัดสินใจ

Show Champion

M Countdown

Music Bank

Show! Music Core

Inkigayo

The Show